作者：蒋捷
词牌/韵律：贺新郎

paragraphs: 妾有琵琶谱。
抱金槽、慢拈轻抛，柳梢莺妒。
羽调六么弹遍了，花底灵犀暗度。
奈敲断、玉钗纤股。
低画屏深朱户掩，卷西风、满地吹尘土。
芳事往，蝶空诉。
天天把妾芳心误。
小楼东、隐约谁家，凤箫鼍鼓。
泪点染衫双袖翠，修竹凄其又暮。
背灯影、萧条情互。
捐佩洲前裙步步，渺无边、一片相思苦。
春去也，乱红舞。